
Par tirdzniecības vietas Gaujas ielā 7, Ādažos, nomas tiesību izsoles rezultātu apstiprināšanu

[bookmark: _Hlk81587303][bookmark: _Hlk168385464][bookmark: _Hlk78874623]Ādažu novada pašvaldības dome izskatīja elektronisko izsoļu vietnē https://izsoles.ta.gov.lv 14.08.2026. sagatavotu aktu Nr. 4643265/0/2026-AKT (turpmāk – Akts) par tirdzniecības vietas Gaujas ielā 7, Ādažos, nomas tiesībām. Akts apstiprināts Pašvaldības mantas iznomāšanas un atsavināšanas komisijas (turpmāk – Komisija) 14.08.2026. sēdē (protokols Nr. ĀNP/1-7-14-2/26/29).
Izvērtējot pašvaldības rīcībā esošo informāciju un ar lietu saistītos apstākļus, tika konstatēts:
1. Ar Ādažu novada pašvaldības domes (turpmāk – dome) 25.06.2026. lēmumu Nr. 245 “Par zemes daļas nosacītās nomas maksas apstiprināšanu un nomas tiesību izsoles rīkošanu Gaujas ielā 7, Ādažos ” tika apstiprināta 60 m2 lielas tirdzniecības vietas, kas atrodas pašvaldībai piederošās zemes vienības ar kadastra apzīmējumu 8044 007 0364 un adresi Gaujas iela 7, Ādaži, Ādažu nov., teritorijās daļā (turpmāk – Tirdzniecības vieta), nosacītā nomas maksa un noteikts uzdevums Komisijai organizēt nomas tiesību elektronisko izsoli.
2. Komisija 15.07.2026. sēdē (protokols Nr. ĀNP/1-7-14-2/26/26) apstiprināja Tirdzniecības vietas zemes nomas tiesību elektroniskās izsoles noteikumus Nr. ĀNP/1-7-14-1/26/8, nosakot izsoles sākumcenu 81,00 euro (astoņdesmit viens eiro un 00 centi) mēnesī (bez PVN).
3. Atbilstoši domes 23.04.2026. lēmuma Nr. 141 “Par pašvaldības zemes daļas nomas tiesību izsoli Gaujas ielā 7, Ādažos”  Tirdzniecības vietai ir noteikti īpaši nosacījumi. Proti, tās izmantošanas mērķis ir izveidot tirdzniecības vietu Latvijā ražotu produktu un preču tirdzniecībai, kā arī publisku pasākumu rīkošanai (semināri, meistarklases un tml.), Tirdzniecības vietā var atrasties tikai moduļa tipa mazēka, nomas līguma termiņš – 6 (seši) gadi, kā arī noteikti citi nomas tiesību izmantošanas nosacījumi.
4. [bookmark: _Hlk109032981]Sludinājums par Tirdzniecības vietas nomas tiesību izsoli 16.07.2026. publicēts pašvaldības tīmekļvietnē www.adazunovads.lv.
5. No Akta izriet, ka elektroniskā izsole sākās 24.07.2026. plkst.13.00 un noslēdzās 13.08.2026. plkst. 13.00. Pašvaldība izsolei autorizēja 1 dalībnieku un dalībnieks, sabiedrība ar ierobežotu atbildību “Ādažu medus” (reģ. Nr. 44103131928), ar 1. soli nosolīja augstāko cenu 91,00 euro bez PVN (110,11 euro ar PVN) un ir atzīstama par izsoles uzvarētāju, iegūstot tiesības slēgt līgumu par Tirdzniecības vietas zemes nomu. 
6. Ar Komisijas 14.08.2026. lēmumu Nr. ĀNP/1-7-14-2/26/29 tika apstiprināts Akts par Tirdzniecības vietas Gaujas ielā 7, Ādažos, nomas tiesību elektroniskās izsoles ar augšupejošu soli noslēgumu. 
7. Izsoles rezultātus apstiprina dome, pirmajā domes sēdē pēc izsoles dienas, pieņemot lēmumu par izsoles rezultātu apstiprināšanu un zemes nomas līguma slēgšanu ar izsoles uzvarētāju un informē par to izsoles uzvarētāju.
Pamatojoties uz Pašvaldību likuma 73. panta pirmo un ceturto daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 32. un 43. punktu, kā arī Pašvaldības mantas iznomāšanas un atsavināšanas komisijas 15.07.2026. izsoles noteikumu Nr. ĀNP/1-7-14-2/26/8 7.2. punktu, Ādažu novada pašvaldības dome
NOLEMJ:
1. Apstiprināt 13.08.2026. noslēgušās nomas tiesību izsoles ar augšupejošu soli rezultātus par nomas tiesībām uz pašvaldības zemes vienības Gaujas ielā 7, Ādažos, ar kadastra apzīmējumu 8044 007 0364 teritorijas daļu 60 m2 platībā (tirdzniecības vietas atrašanās vietas shēma - 1. pielikums), saskaņā ar aktu par izsoli Nr. 4643265/0/2026-AKT (2. pielikums), kas 14.08.2026. sagatavots elektronisko izsoļu vietnē https://izsoles.ta.gov.lv.
2. Slēgt līgumu par 1. punktā minētās zemes vienības teritorijas daļas zemes nomu ar sabiedrību ar ierobežotu atbildību “Ādažu medus” (reģ. Nr. 44103131928, juridiskā adrese: Gaujas iela 11 – 28, Ādaži, Ādažu nov., LV-2164) par nomas maksu 91,00 euro (deviņdesmit viens eiro, 00 centi) bez PVN mēnesī.
3. Pašvaldības Centrālās pārvaldes:
3.1. Administratīvajai nodaļai nosūtīt lēmumu SIA “Ādažu medus” uz e-pasta adresi;
3.2. Juridiskajai un iepirkumu nodaļai 10 darba dienu laikā no šī lēmuma pieņemšanas sagatavot zemes nomas līgumu projektu un organizēt tā parakstīšanu;
3.3. Nekustamā īpašuma nodaļai pēc 2. punktā minētā līguma noslēgšanas aktualizēt informāciju par 1. punktā minētās zemes vienības teritorijas daļas iznomāšanu pašvaldības īpašumu datu bāzēs un interaktīvajā kartē.
4. Pašvaldības mantas iznomāšanas un atsavināšanas komisijai 10 darba dienu laikā pēc šī lēmuma pieņemšanas publicēt informāciju par izsoles rezultātiem pašvaldības tīmekļvietnē www.adazunovads.lv . 
5. Pašvaldības izpilddirektoram noslēgt 2. punktā noteikto līgumu.
6. Pašvaldības izpilddirektora vietniecei veikt lēmuma izpildes kontroli. 



Pašvaldības domes priekšsēdētājs							G. Miglāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 


2

image1.png
ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




